วิจิตรา ธนะรัชต์

ท่านผู้หญิงวิจิตรา ธนะรัชต์ (30 เมษายน พ.ศ. 2464 – 18 ธันวาคม พ.ศ. 2545) เป็นทั้งภรรยาและญาติของจอมพล สฤษดิ์ ธนะรัชต์ นายกรัฐมนตรีไทยคนที่ 11

 ประวัติ 
วิจิตราเป็นธิดาของนาวาโท พระศรการวิจิตร (ช้อย ชลทรัพย์) กับคุณหญิงประเทียบ ชลทรัพย์ (สกุลเดิม พุ่มพวงเพ็ชร) บิดาได้รับพระราชทานนามสกุลจากพระบาทสมเด็จพระมงกุฎเกล้าเจ้าอยู่หัว ด้วยการผูกนามบิดาคือ "ทรัพย์" และนามปู่คือ "จุ้ย" และบิดายังดำรงตำแหน่งเป็นสมาชิกสภาผู้แทนราษฎรจังหวัดนครพนมคนแรก ส่วนมารดาเคยเป็นหม่อมในพระเจ้าบรมวงศ์เธอ กรมหลวงสรรพสาตรศุภกิจ และเป็นลูกพี่ลูกน้องกับสฤษดิ์ ธนะรัชต์ วิจิตรามีน้องสาวร่วมมารดาคือจงกลนี จันทรสาขานิตยสารผู้จัดการ (กรกฎาคม 2535). "เหตุวิกฤตครั้งหนึ่งในชีวิต ถาวร พรประภา" . เรียกดูเมื่อ 19 กรกฎาคม 2556 (ต่อมาเป็นภรรยาของสงวน จันทรสาขา น้องชายต่างบิดาของจอมพล สฤษดิ์ ธนะรัชต์)

ครอบครัวของบิดามารดาแยกทางกันตั้งแต่เธอยังเด็ก วิจิตราเคยศึกษาในระดับมัธยมศึกษาที่โรงเรียนสตรีวิทยา แต่ไม่จบการศึกษา จากนั้นเข้าเรียนตัดเย็บและทำอาหารที่โรงเรียนหัตถากรยุพดีเป็นเวลาสองปี และออกมาเป็นช่างตัดเย็บเสื้อผ้า

วิจิตราสมรสกับจอมพล สฤษดิ์ ธนะรัชต์ เมื่อวันที่ 1 ตุลาคม พ.ศ. 2491 โดยมีจอมพล แปลก พิบูลสงครามเป็นเจ้าภาพ ทั้งสองเป็นญาติกันทางฝ่ายมารดาHello Mukdahan. ประวัติจอมพลสฤษดิ์ ธนะรัชต์. เรียกดูเมื่อ 9 เมษายน 2556 และสฤษดิ์มีศักดิ์เป็นน้าของเธอ ทั้งสองไม่มีบุตร-ธิดาด้วยกัน แต่รับบุตรบุญธรรมสองคน คือ สิทธิรัตน์ ธนะรัชต์ กับศุภจิตรา ธนะรัชต์คนข่าว. เบื้องหลังพินัยกรรมจอมพลสฤษดิ์ ธนะรัชต์. พระนคร : ประจักษ์วิทยา, 2507, หน้า 8-9

ท่านผู้หญิงวิจิตรา ธนะรัชต์ ถึงแก่อนิจกรรมเมื่อวันที่ 18 ธันวาคม พ.ศ. 2545 สิริอายุได้ 81 ปี

เครื่องราชอิสริยาภรณ์

 ลำดับสาแหรก 

 อ้างอิง 

หมวดหมู่:สกุลธนะรัชต์
หมวดหมู่:ท่านผู้หญิง
หมวดหมู่:คู่สมรสของนายกรัฐมนตรีไทย
หมวดหมู่:ชาวไทยเชื้อสายลาว
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว.
หมวดหมู่:ผู้ได้รับปริญญากิตติมศักดิ์จากจุฬาลงกรณ์มหาวิทยาลัย
หมวดหมู่:บุคคลจากโรงเรียนสตรีวิทยา
หมวดหมู่:สฤษดิ์ ธนะรัชต์
หมวดหมู่:บุคคลในประวัติศาสตร์กรุงรัตนโกสินทร์